Yagona ijtimoiy toʻlovni taqsimlash, shuningdek xarajatlarni qoplash boʻyicha summalarning toʻlanishini hamda tashkilotlar tomonidan pensiya, nafaqa va boshqa toʻlovlar uchun xarajatlar amalga oshirilishi tartibi toʻgʻrisidagi nizomni tasdiqlash haqida
(resolution, 2024-03-13)

Oʻzbekiston Respublikasining Soliq kodeksi, Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni, Oʻzbekiston Respublikasi Prezidentining 2016-yil 22-fevraldagi PF-4782-son “Aholining hojatmand qatlamlarini ijtimoiy qoʻllab-quvvatlash hamda tibbiy-ijtimoiy yordam koʻrsatish tizimini yanada takomillashtirish chora-tadbirlari toʻgʻrisida”gi Farmoniga va Oʻzbekiston Respublikasi Vazirlar Mahkamasining 2016-yil 7-iyundagi 189-son “Fuqarolarning davlat pensiya taʼminoti tizimi yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida”gi qaroriga muvofiq Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvi qaror qiladi: 1. Yagona ijtimoiy toʻlovni taqsimlash, shuningdek xarajatlarni qoplash boʻyicha summalarning toʻlanishini hamda tashkilotlar tomonidan pensiya, nafaqa va boshqa toʻlovlar uchun xarajatlar amalga oshirilishi tartibi toʻgʻrisidagi nizom 1-ilovaga muvofiq tasdiqlansin. 2. Ayrim idoraviy normativ-huquqiy hujjatlar 2-ilovaga muvofiq oʻz kuchini yoʻqotgan deb topilsin. 3. Mazkur qaror rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasining Soliq kodeksi, Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni (bundan buyon matnda Qonun deb yuritiladi), Oʻzbekiston Respublikasi Prezidentining 2009-yil 30-dekabrdagi PF-4161-son “Fuqarolarning pensiya taʼminoti tizimini yanada takomillashtirish chora-tadbirlari toʻgʻrisida”gi Farmoniga, Vazirlar Mahkamasining 2003-yil 25-dekabrdagi 567-son “Oʻzbekiston Respublikasining 2004-yilgi davlat budjeti parametrlari toʻgʻrisida”gi va 2014-yil 23-dekabrdagi 357-son “Fuqarolarning davlat pensiya taʼminoti toʻgʻrisida”gi Oʻzbekiston Respublikasining Qonuniga muvofiq pensiyalarni toʻlashga xarajatlarni qoplash tartibi toʻgʻrisida Nizomni tasdiqlash haqida”gi qarorlariga muvofiq, Oʻzbekiston Respublikasi milliy valyutasida yagona ijtimoiy toʻlovni taqsimlash, Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining (bundan buyon matnda Pensiya jamgʻarmasi deb yuritiladi) xarajatlarini qoplash boʻyicha summalarning toʻlanishini va tashkilotlarning pensiya, nafaqa, 16 yoshgacha boʻlgan nogiron bolaning ota-onalaridan biriga (vasiyga, homiyga) qoʻshimcha dam olish kuni uchun toʻlov va uy-joy-kommunal xizmatlar haqini toʻlash boʻyicha imtiyozlar oʻrniga kompensatsiya pul toʻlovlarini (bundan buyon matnda pensiya va nafaqalar deb yuritiladi) amalga oshirish tartibini belgilaydi. 1. Yagona ijtimoiy toʻlov, shuningdek fuqarolar sugʻurta badallarining soliq toʻlovchilari, soliq solish obyekti, soliq solinadigan bazasi, imtiyozlar, ularni hisoblab chiqarish va toʻlash tartibi Oʻzbekiston Respublikasining Soliq kodeksi va boshqa normativ-huquqiy hujjatlar bilan belgilanadi. 2. Yagona ijtimoiy toʻlov va fuqarolarning sugʻurta badallari stavkalari, shuningdek yagona ijtimoiy toʻlovning Pensiya jamgʻarmasi, Oʻzbekiston Respublikasi Bandlikka koʻmaklashish davlat jamgʻarmasi va Oʻzbekiston Kasaba uyushmalari Federatsiyasi Kengashi oʻrtasida taqsimlash miqdorlari Oʻzbekiston Respublikasi Prezidentining qarori bilan belgilanadi. 3. Yagona ijtimoiy toʻlovni hisoblab chiqarish toʻlovchi tomonidan hisobot oyi uchun hisoblangan ish haqi fondi va belgilangan stavkalardan kelib chiqqan holda mustaqil ravishda amalga oshiriladi. Yagona ijtimoiy toʻlov tashkilotlar tomonidan pensiya va nafaqalar, bolalar sogʻlomlashtirish oromgohlari va sanatoriy-profilaktoriylarning taʼminoti uchun biror-bir chegirmalarsiz hisoblab yozilgan summaning toʻliq hajmida oʻtkaziladi. 4. Yagona ijtimoiy toʻlovni toʻlash uchun mablagʻlar toʻlovchilar tomonidan fermer xoʻjaliklari, mikrofirmalar va kichik korxonalar, shuningdek toʻlovchilarning boshqa toifalari boʻyicha alohida Budjet tizimi budjetlari daromadlarining kassa ijrosi toʻgʻrisidagi yoʻriqnomada (roʻyxat raqami 2771, 2016-yil 30-mart) belgilangan tartibda Yagona gʻazna hisobvaragʻiga (bundan buyon matnda YAGʻH deb yuritiladi) oʻtkaziladi. 5. Ish kuni davomida YAGʻHga kelib tushgan va daromadlar boʻyicha tegishli shaxsiy gʻazna hisobvaraqlarida aks ettirilgan yagona ijtimoiy toʻlov summalari shu ish kuni davomida qonunchilik hujjatlarida belgilangan miqdorlarda avtomatik tarzda quyidagi tartibda ajratma qilinadi: Pensiya jamgʻarmasiga; Oʻzbekiston Respublikasining Bandlikka koʻmaklashish davlat jamgʻarmasiga; kasaba uyushmalari hududiy birlashmalariga. 6. Oʻzbekiston Respublikasining Bandlikka koʻmaklashish davlat jamgʻarmasiga yagona ijtimoiy toʻlov boʻyicha ajratmalarning bir qismi koʻrinishida kelib tushgan mablagʻlar Vazirlar Mahkamasining 2018-yil 31-dekabrdagi 1066-son qarori bilan tasdiqlangan Oʻzbekiston Respublikasining Bandlikka koʻmaklashish davlat jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizomda belgilangan tartibda taqsimlanadi. 7. Kasaba uyushmalari hududiy birlashmalariga yagona ijtimoiy toʻlov boʻyicha ajratmalarning bir qismi koʻrinishida kelib tushgan mablagʻlar quyidagi tartibda foydalaniladi: kelib tushgan mablagʻlar umumiy miqdorining 70 foizi kasaba uyushmalari hududiy birlashmalari tasarrufida qoladi va kasaba uyushmalari hududiy birlashmalari tomonidan tasdiqlangan budjetlarga muvofiq sarflanadi; kelib tushgan mablagʻlar umumiy miqdorining 30 foizi Oʻzbekiston Kasaba uyushmalari Federatsiyasi Kengashiga, mablagʻlarni keyinchalik belgilangan tartibda sarflanishi uchun oʻtkaziladi. 8. Tashkilotlarning xodimlaridan davolanish va dam olishga yoʻllanmalar uchun qisman undiriladigan mablagʻlar xizmat koʻrsatuvchi banklar tomonidan kasaba uyushmalari hududiy birlashmalarining ikkilamchi depozit hisobvaraqlariga kirim qilinadi, kelib tushgan mablagʻlar keyinchalik mazkur Nizomning 7-bandida belgilangan tartibda taqsimlanadi. 9. Oʻzbekiston Respublikasi Moliya vazirligi tomonidan har kuni yagona ijtimoiy toʻlov boʻyicha kelib tushgan mablagʻlarga oid maʼlumotlar elektron shaklda axborot-kommunikatsiya texnologiyalardan foydalangan holda Oʻzbekiston Respublikasi Davlat soliq qoʻmitasiga taqdim etiladi. 10. Pensiya jamgʻarmasiga Qonunning 12-moddasi “b” bandi va 14-moddasiga muvofiq, shuningdek xodimlarning mehnat vazifalarini bajarish bilan bogʻliq holda mehnatda mayiblanish va kasb kasalligi oqibatida tayinlangan boquvchisini yoʻqotganlik va nogironlik pensiyalarini toʻlashga ketgan xarajatlarni qoplash Qonunning 66-moddasining ikkinchi va uchinchi qismlariga muvofiq amalga oshiriladi. Davlat soliq xizmati organlari Qonunning 12-moddasi “b” bandi va 14-moddasiga muvofiq, shuningdek xodimlarning mehnat vazifalarini bajarish bilan bogʻliq holda mehnatda mayiblanish va kasb kasalligi oqibatida tayinlangan boquvchisini yoʻqotganlik va nogironlik pensiyalarini toʻlashga ketgan xarajatlar toʻgʻrisidagi Pensiya jamgʻarmasi tuman (shahar) boʻlimlari tomonidan taqdim etilgan maʼlumotlar asosida tashkilotlarning shaxsiy kartochkalariga hisoblash kiritadi. 11. Tashkilotlar har yili 1-fevralga qadar xodim Qonunning 7-moddasida nazarda tutilgan pensiya yoshiga yetguniga qadar Qonunning 12-moddasi “b” bandiga muvofiq tayinlangan pensiyalarni toʻlashga ketgan oldingi yil uchun Pensiya jamgʻarmasining haqiqiy xarajatlarini toʻliq qoplaydi. Agar koʻrsatib oʻtilgan pensiyalarni toʻlashga oldingi yil uchun Pensiya jamgʻarmasining haqiqiy xarajatlari Vazirlar Mahkamasining 2014-yil 23-dekabrdagi 357-son qarori bilan tasdiqlangan “Fuqarolarning davlat pensiya taʼminoti toʻgʻrisida”gi Oʻzbekiston Respublikasining Qonuniga muvofiq pensiyalarni toʻlashga xarajatlarni qoplash tartibi toʻgʻrisidagi nizomning 11-bandiga muvofiq aniqlanadigan qoplash uchun zarur summalarning minimal miqdoridan kam boʻlsa, qoplash uchun zarur summalarning minimal miqdori toʻlanadi. Tashkilotlar hisobot oyining 1-fevralidan kechikmagan holda, ular soliq hisobiga qoʻyilgan joydagi davlat soliq xizmati organlariga mazkur Nizomning 1-ilovasiga muvofiq shakldagi hisob-kitobni taqdim etadi. 12. Pensiya jamgʻarmasi tuman (shahar) boʻlimlari har oyda Qonunning 12-moddasi “b” bandiga muvofiq pensiya toʻlangan oydan keyingi oyning beshinchi sanasiga qadar tashkilot soliq hisobiga qoʻyilgan joydagi davlat soliq xizmati organlariga axborot-kommunikatsiya texnologiyalaridan foydalangan holda oʻtgan oyda pensiyalarni toʻlashga ketgan xarajatlar haqida maʼlumotni taqdim etadi. Pensiya jamgʻarmasi tuman (shahar) boʻlimlari tomonidan, shu jumladan axborot-kommunikatsiya texnologiyalaridan foydalangan holda, taqdim etilgan pensiyalarni toʻlashga ketgan xarajatlar haqida maʼlumot tashkilotlarning shaxsiy hisob raqamlar kartochkasida mazkur Nizomning 11-bandida koʻzda tutilgan muddatda toʻlanishi lozim boʻlgan summa sifatida aks ettiriladi. Bunda hisob-kitob boʻyicha toʻlanishi lozim boʻlgan summa toʻlangan pensiya summasidan kam boʻlishi mumkin emas. 13. Tashkilot soliq hisobiga qoʻyilgan joydagi Pensiya jamgʻarmasi tuman (shahar) boʻlimlari har chorakda Oʻzbekiston Respublikasi Bandlik va mehnat munosabatlari vazirligi tomonidan taqdim etilgan mehnat shart-sharoitlari va asbob-uskunalarning jarohat yetkazish xavfi boʻyicha ish oʻrinlarini attestatsiyadan oʻtkazish natijalarining davlat ekspertizasidan oʻtgan tashkilotlar hisobi toʻgʻrisidagi maʼlumotlar asosida davlat soliq xizmati organlarini mazkur Nizomning 1-ilovasiga muvofiq shakldagi hisob-kitobni topshirishi lozim boʻlgan tashkilotlar haqida xabardor qiladi. 14. Pensiya jamgʻarmasi tuman (shahar) boʻlimlari har oyda Qonunning 14-moddasiga muvofiq pensiya toʻlangan oydan keyingi oyning beshinchi sanasiga qadar Oʻzbekiston Respublikasi Bandlik va mehnat munosabatlari vazirligining tuman (shahar) bandlikka koʻmaklashish markazlariga ishsiz maqomiga ega boʻlgan shaxslarga muddatidan oldin pensiyalar toʻlashga ketgan xarajatlarni qoplashga boʻlgan summalar toʻgʻrisidagi maʼlumotni taqdim etadi. Bir vaqtning oʻzida maʼlumot axborot-kommunikatsiya texnologiyalaridan foydalangan holda davlat soliq xizmati organlariga taqdim etiladi. 15. Oʻzbekiston Respublikasi Bandlik va mehnat munosabatlari vazirligining tuman (shahar) bandlikka koʻmaklashish markazlari har oyda Qonunning 14-moddasiga muvofiq tayinlangan pensiyalar toʻlovi amalga oshirilgan oydan keyingi oyning oʻn beshinchi sanasidan kechiktirmasdan ushbu xarajatlarni qoplaydilar. 16. Pensioner hisobda turgan joy boʻyicha Pensiya jamgʻarmasining tuman (shahar) boʻlimlari xodimlarning mehnat vazifalarini bajarish bilan bogʻliq holda mehnatda mayiblanish va kasb kasalligi oqibatida tayinlangan boquvchisini yoʻqotganlik va nogironlik pensiyalari toʻlangan oydan keyingi oyning 15-sanasiga qadar axborot-kommunikatsiya texnologiyalaridan foydalangan holda Pensiya jamgʻarmasi tuman (shahar) boʻlimi hisobda turgan joy boʻyicha davlat soliq xizmati organlariga amalga oshirilgan xarajatlar toʻgʻrisida maʼlumotlarni yetkazadilar. 17. Xodimlarning mehnat vazifalarini bajarish bilan bogʻliq holda mehnatda mayiblanish va kasb kasalligi oqibatida tayinlangan boquvchisini yoʻqotganlik va nogironlik pensiyalari summalari tashkilotlar tomonidan mazkur pensiyalar toʻlangan butun davri uchun qoplanadi. Xarajatlar toʻlovi har oyda pensiya toʻlangan oydan keyingi oyning 25-sanasidan kechiktirmasdan amalga oshiriladi. Koʻrsatib oʻtilgan xarajatlarni qoplash boʻyicha qarzdorliklar belgilangan muddatda toʻlanmagan taqdirda Vazirlar Mahkamasining 2014-yil 23-dekabrdagi 357-son qarori bilan tasdiqlangan “Fuqarolarning davlat pensiya taʼminoti toʻgʻrisida”gi Oʻzbekiston Respublikasining Qonuniga muvofiq pensiyalarni toʻlashga xarajatlarni qoplash tartibi toʻgʻrisidagi nizomda belgilangan tartibda amalga oshiradi. 18. Pensiyalarni toʻlashga Pensiya jamgʻarmasi xarajatlarini tashkilotlar tomonidan qoplanishi 200110 mablagʻlar manbasi va daromadlar kodlari bilan daromadlarning quyidagi shaxsiy gʻazna hisobvaraqlariga amalga oshiriladi: 3999059 — xodimlarning mehnat vazifalarini bajarish bilan bogʻliq holda mehnatda mayiblanish va kasb kasalligi oqibatida tayinlangan boquvchisini yoʻqotganlik va nogironlik pensiyalari boʻyicha; 3214102 — Qonunning 14-moddasiga asosan tayinlangan pensiyalar boʻyicha; 3214101 — Qonunning 12-moddasi “b” bandiga asosan tayinlangan pensiyalar boʻyicha. 19. Ish kuni davomida YAGʻHga kelib tushgan hamda 200110 mablagʻlar manbasi va 3999059 daromad kodi bilan daromadlarning tegishli shaxsiy gʻazna hisobvaraqlarida aks ettirilgan qoplanadigan summalar shu ish kuni davomida quyidagi ulushlarda ajratma qilinadi: mablagʻlarning 85 foizi Pensiya jamgʻarmasining daromadiga ajratma qilinadi; mablagʻlarning 15 foizi Pensiya jamgʻarmasi tuman (shahar) boʻlimlari uchun ochilgan 200110 mablagʻlar manbasi va 3214104 daromad kodi bilan daromadlarning tegishli shaxsiy gʻazna hisobvaraqlariga Pensiya jamgʻarmasi va Respublika tibbiy-ijtimoiy ekspertiza inspeksiyasi xodimlarini ijtimoiy rivojlantirish va moddiy ragʻbatlantirish maqsadida ajratma qilinadi. 20. Oʻzbekiston Respublikasi Moliya vazirligi tomonidan har kuni Pensiya jamgʻarmasi mablagʻlarini qoplanishi boʻyicha kelib tushgan mablagʻlarga oid maʼlumotlar elektron shaklda axborot-kommunikatsiya texnologiyalardan foydalangan holda Oʻzbekiston Respublikasi Davlat soliq qoʻmitasiga taqdim etiladi. 21. Xodimlarning mehnat vazifalarini bajarish bilan bogʻliq holda mehnatda mayiblanish va kasb kasalligi oqibatida tayinlangan boquvchisini yoʻqotganlik va nogironlik pensiyalarini toʻlashga ketgan xarajatlar boʻyicha qarzdorligi mavjud yoki Qonunning 12-moddasi “b” bandiga asosan tayinlangan pensiyalarni toʻlashga ketgan xarajatlarni qoplash uchun hisob-kitob taqdim etuvchi tashkilot tugatilayotganda tugatuvchi Pensiya jamgʻarmasi tuman (shahar) boʻlimlaridan olingan maʼlumotlarga muvofiq tugatilayotgan tashkilot soliq hisobiga qoʻyilgan joy boʻyicha davlat soliq xizmati organlariga koʻrsatib oʻtilgan pensiyalarni toʻlashga ketadigan keyingi xarajatlarni ajratmalar amalga oshirilayotgan sanadagi pensiya miqdorini hisobga olgan holda kapitalizatsiya qilish uchun tegishli hisob-kitoblarni taqdim etadi. 22. Pensiya jamgʻarmasining tuman (shahar) boʻlimlari tashkilotning talabnomasiga muvofiq pensiya va nafaqalar toʻlovlari uchun mablagʻlarni moliyalashtiradi. Tashkilotlar tomonidan Xarajatlarni toʻlashga Pensiya jamgʻarmasidan mablagʻlarni olishga talabnomalar (bundan buyon matnda talabnoma deb yuritiladi) mazkur Nizomning 2-ilovasiga muvofiq shaklda qogʻozda yoki elektron shaklda elektron hujjatga doir talablarga rioya etilgan holda mazkur Nizomning 3-ilovasiga muvofiq taqdim etiladi. Talabnomada koʻrsatilgan maʼlumotlarning toʻgʻriligi uchun javobgarlik tashkilot zimmasiga yuklatiladi. 23. Tashkilotlar keyingi oyning oʻninchi sanasidan kechiktirmasdan tashkilot soliq hisobiga qoʻyilgan joydagi Pensiya jamgʻarmasining tuman (shahar) boʻlimlariga talabnomalarni taqdim etadilar. Tugallanmagan buxgalteriya balansiga ega tashkilotlar boʻyicha talabnomalar bosh tashkilotlar tomonidan ular soliq hisobiga qoʻyilgan joydagi Pensiya jamgʻarmasining tuman (shahar) boʻlimlariga taqdim etiladi. Bunda, bola tugʻilganda beriladigan bir martalik nafaqalar olishga talabnomalar bola tugʻilgan kundan boshlab 6 oydan, dafn etishga esa shaxs vafot etgan kundan 60 kundan kechiktirmasdan taqdim etilishi lozim. Talabnoma oʻrnatilgan tartibda rahbarlik vazifalarini amalga oshiruvchi shaxs, buxgalteriya hisobi va moliyaviy boshqarish vazifalarini amalga oshiruvchi shaxs, shuningdek tashkilotning Ijtimoiy sugʻurta boʻyicha komissiya raisi tomonidan imzolangan boʻlishi lozim. Elektron hujjat tarzida taqdim etilgan tashkilotlar talabnomalari tashkilot rahbarining elektron raqamli imzosi bilan tasdiqlanadi. Agar talabnomani qabul qilish muddatining soʻnggi kuni dam olish yoki bayram (ishlanmaydigan) kunlariga toʻgʻri kelib qolgan hollarda, keyingi ish kuni talabnomani qabul qilish muddatining soʻnggi kuni hisoblanadi. Taqdim etilgan talabnomalar Pensiya jamgʻarmasining axborot tizimi maʼlumotlari bilan taqqoslanadi, zarur boʻlganda tashkilotlardan pensiya va nafaqalar toʻlovlarini amalga oshirish uchun asos boʻlib hisoblangan birlamchi hujjatlar talab qilinishi mumkin. 24. Birinchi marotaba talabnoma bilan murojaat qiladigan tashkilotlar Pensiya jamgʻarmasining axborot tizimida qayd etiladi va har bir tashkilot boʻyicha talabnomalar va boshqa tegishli maʼlumotlar uchun alohida elektron kartochka ochiladi. 25. Talabnoma mazkur Nizomning 28-bandida belgilangan holatlardan tashqari Pensiya jamgʻarmasining tuman (shahar) boʻlimi tomonidan qabul qilinadi. Qabul qilingan talabnoma Pensiya jamgʻarmasining axborot tizimida qayd etiladi. 26. Talabnomalarning toʻgʻriligini oʻrganish maqsadida Pensiya jamgʻarmasining tuman (shahar) boʻlimida Talabnomalar asosliligini tekshirish boʻyicha komissiya (bundan buyon matnda Komissiya deb yuritiladi) tuziladi. Komissiya quyidagi tarkibda tashkil etiladi: Pensiya jamgʻarmasining tuman (shahar) boʻlimi boshligʻi — komissiya raisi; Pensiya jamgʻarmasining tuman (shahar) boʻlimi boshligʻi oʻrinbosari — mablagʻlarga ehtiyojni aniqlash, buxgalteriya hisobi va hisoboti sektori rahbari — komissiya raisi oʻrinbosari; mablagʻlarga ehtiyojni aniqlash, buxgalteriya hisobi sektori bosh inspektori (bosh buxgalter) va inspektori — komissiya aʼzolari. 27. Pensiya jamgʻarmasining tuman (shahar) boʻlimi boshligʻi topshirigʻiga asosan qogʻozda taqdim etilgan talabnoma Komissiya tomonidan quyidagi talablarga asosiy eʼtibor qaratilgan holda koʻrib chiqiladi: talabnoma tuzilishi va rasmiylashtirilishi belgilangan shaklga muvofiqligi, shuningdek masʼul shaxslarning imzolari mavjudligi; talabnoma va mazkur Nizomning 4-ilovasiga muvofiq shaklda Pensiya jamgʻarmasidan pensiya va nafaqalar toʻlovi uchun mablagʻ olishga tashkilotning xodimlari reyestrining (bundan buyon matnda reyestr deb yuritiladi) muvofiqligi, toʻlovlar amalga oshirish uchun asos boʻlgan birlamchi hujjatlarning (zarur hollarda) mavjudligi; toʻlov amalga oshirilishi talab qilingan summa va sanalarning muvofiqligi; talabnomadagi maʼlumotlarning Pensiya jamgʻarmasi axborot tizimiga toʻgʻri kiritilganligi. Qabul qilingan talabnomalar Komissiya tomonidan har oyning oʻn ikkinchi sanasidan kechiktirmay koʻrib chiqilishi lozim. Elektron shaklda taqdim etilgan talabnomalar zarur hollarda komissiya tomonidan faqat Pensiya jamgʻarmasining axborot tizimi bilan taqqoslash imkoniyati mavjud boʻlmagan toʻlovlar qismi boʻyicha koʻrib chiqilishi lozim. 28. Tashkilot tomonidan taqdim etilgan talabnoma quyidagi hollarda qaytariladi: qogʻozda taqdim etilgan talabnoma belgilangan shaklda rasmiylashtirilmaganda, shuningdek unda masʼul shaxslarning imzolari boʻlmaganda yoki rasmiylashtirilgandan soʻng unga oʻzgartirish va tuzatishlar kiritilgan boʻlsa; qogʻozdagi talabnomaga reyestr ilova qilinmaganda; talabnoma va ilova qilingan reyestr summalari oʻrtasida farqlar mavjud boʻlganda; 888 shartli hisobvaraqlar raqamida (bundan keyin matnda SHHR deb yuritiladi) ikkilamchi hisobvaragʻi mavjud boʻlmagan taqdirda (budjet tashkilotlari bundan mustasno); elektron talabnoma tashkilot rahbarining elektron raqamli imzosi bilan tasdiqlanmaganda; birlamchi hujjatlar talab qilinganda tashkilot tomonidan ularni taqdim etish rad etilganda; talabnoma belgilangan muddat oʻtgandan soʻng taqdim etilganda. 29. Komissiya tomonidan Pensiya jamgʻarmasi axborot tizimida tasdiqlangan talabnoma Pensiya jamgʻarmasi tuman (shahar) boʻlimining mablagʻlarga ehtiyojni aniqlash, buxgalteriya hisobi sektoriga ijro va toʻlovni moliyalashtirish uchun yuboriladi. 30. Qabul qilingan talabnomalar boʻyicha tashkilotlarning jamlanma talabnomasi tuzilib, u Komissiya aʼzolari tomonidan Pensiya jamgʻarmasining axborot tizimida tasdiqlanadi. 31. Jamlanma talabnomalar Pensiya jamgʻarmasining tuman (shahar) boʻlimlari kesimida jamlanadi va har oyning oʻn beshinchi sanasiga qadar Pensiya jamgʻarmasining hududiy boshqarmasi boshligʻi hamda Pensiya va nafaqalar toʻlovi monitoringi boʻlimi boshligʻi tomonidan Pensiya jamgʻarmasining axborot tizimida tasdiqlanadi. 32. Pensiya jamgʻarmasining axborot tizimida tasdiqlangan talabnomalar Pensiya jamgʻarmasining ijro etuvchi apparati, hududiy boshqarmasi va tuman (shahar) boʻlimi tomonidan moliyalashtirish uchun asos hisoblanadi. 33. Talabnomalarni moliyalashtirish uchun toʻlov hujjatlari tashkilotlar tomonidan qogʻozda yoki elektron hujjat shaklida taqdim etilgan maʼlumotlar asosida shakllanadi. 34. Pensiya jamgʻarmasining tuman (shahar) boʻlimlaridan tashkilotlar tomonidan (budjet tashkilotlaridan tashqari) pensiya va nafaqalar boʻyicha xarajatlarning toʻlanishi uchun kelib tushgan mablagʻlarni kirim qilish uchun tashkilotlar, ularning talab qilib olinguncha asosiy depozit hisobvaraqlariga xizmat koʻrsatuvchi banklarda 888 SHHR bilan ikkilamchi hisobvaraqlarni ochadilar. Bunda, Pensiya jamgʻarmasining tuman (shahar) boʻlimlaridan tashkilotlarning yuqorida koʻrsatib oʻtilgan 888 SHHRga ega ikkilamchi hisobvaraqlariga kelib tushadigan mablagʻlarga, Xoʻjalik yurituvchi subyektlarning bank hisobvaraqlaridan pul mablagʻlarini hisobdan chiqarish tartibi toʻgʻrisidagi yoʻriqnomada (roʻyxat raqami 2342, 2012-yil 15-mart) belgilangan tartibda tashkilotlarning bank hisobvaraqlarida pul mablagʻlari yetarli boʻlmagan hollarda, ularni hisobdan chiqarish tatbiq etilmaydi. 35. Gʻazna ijrosi bilan qamrab olinmagan budjet tashkilotlariga Pensiya jamgʻarmasining tegishli tuman (shahar) boʻlimlari pensiya va nafaqalar boʻyicha xarajatlarni toʻlash uchun mablagʻlarni ularning budjet mablagʻlari boʻyicha tegishli depozit hisobvaraqlariga oʻtkazadi. Gʻazna ijrosi bilan qamrab olingan budjet tashkilotlari boʻyicha Pensiya jamgʻarmasining tuman (shahar) boʻlimlari pensiya va nafaqalar boʻyicha xarajatlarni toʻlash uchun mablagʻlarni tegishli shaxsiy gʻazna hisobvaragʻiga oʻtkazadi. Bunda, budjet tashkilotlari tegishli budjet tasnifi moddalari boʻyicha alohida talabnoma tuzadi va xarajatlar amalga oshiriladigan ushbu moddalarning (depozit va shaxsiy) hisobvaraqlarini belgilab koʻrsatadi. 36. Pensiya jamgʻarmasining ijro etuvchi apparati Pensiya jamgʻarmasi hududiy boshqarmalari tomonidan taqdim etilgan umumlashtirilgan talabnomalarga asosan: joriy toʻlov oyining oʻn beshinchi sanasigacha — oʻtgan oyning ehtiyoji hisob-kitobidan kelib chiqib 50% miqdoridagi summani; joriy toʻlov oyining yigirma yettinchi sanasigacha — amaldagi ehtiyojning taqdim etilgan miqdoridan qolgan summani moliyalashtiradi. 37. Pensiya jamgʻarmasi hududiy boshqarmalari Pensiya jamgʻarmasi ijro etuvchi apparatidan kelib tushgan mablagʻlarni ikki ish kuni davomida Pensiya jamgʻarmasining tegishli tuman (shahar) boʻlimlariga moliyalashtirilishini amalga oshirishi lozim. 38. Pensiya jamgʻarmasining tuman (shahar) boʻlimlari Pensiya jamgʻarmasi hududiy boshqarmasidan kelib tushgan mablagʻlarni taqdim etilgan talabnomalarga asosan ikki ish kuni davomida tegishli tashkilotlarga moliyalashtirilishini amalga oshirishi shart. 39. Tashkilotlarni moliyalashtirish uchun toʻlov hujjatlari faqat Pensiya jamgʻarmasining tuman (shahar) boʻlimi boshligʻi (vazifasini bajaruvchi shaxs) tomonidan imzolanishi lozim. Tashkilotlarni moliyalashtirish uchun toʻlov hujjatlari Pensiya jamgʻarmasining axborot tizimida qayd etiladi. 40. Pensiya jamgʻarmasi tuman (shahar) boʻlimlari tashkilotlardan talabnomalarni olishlari bilan mablagʻlarni belgilangan tartibda xoʻjalik yurituvchi subyektlarning 888 SHHRga ega ikkilamchi hisobvaraqlariga va budjet tashkilotlarining talab qilib olingungacha asosiy depozit hisobvaraqlariga oʻtkazadilar. Bunda, budjet tashkilotlari gʻazna ijrosi bilan qamrab olingan boʻlsa, budjet tashkilotiga tegishli mablagʻlar tegishli shaxsiy gʻazna hisobvaragʻiga oʻtkaziladi. Pensiya va nafaqa toʻlovi uchun olingan mablagʻlar qatʼiy nazoratda boʻlishi va faqatgina talabnomada nazarda tutilgan maqsadlar uchun foydalanilishi shart. Hisob-kitoblarda kerakli summalarni qasddan buzib koʻrsatishga va ulardan maqsadga nomuvofiq foydalanishga yoʻl qoʻygan mansabdor shaxslar qonunchilik hujjatlarida nazarda tutilgan tartibda toʻlov intizomiga rioya etilishi yuzasidan shaxsan javob beradilar. 41. Tashkilotlar (budjet tashkilotlaridan tashqari) oʻz mablagʻlari mavjud boʻlgan hollarda, keyinchalik toʻlangan summalarni Pensiya jamgʻarmasi mablagʻlari hisobidan qoplash evaziga pensiyalar va nafaqalarni ish haqini toʻlash kunida oʻz mablagʻlari hisobidan toʻlashni amalga oshirish huquqiga egalar. Tashkilotlar tomonidan toʻlangan summalarning qoplanishi Pensiya jamgʻarmasidan olingan mablagʻlar 888 SHHRga ega ikkilamchi hisobvaragʻidan xarajatlar toʻlab berilgan asosiy hisobvaragʻiga pul oʻtkazish yoʻli bilan amalga oshiriladi. Uy-joy-kommunal xizmatlar haqini toʻlash boʻyicha imtiyozlar oʻrniga alohida toifadagi fuqarolarga beriladigan oylik kompensatsiya pul toʻlovlarini va bir martalik bola tugʻilishi munosabati bilan beriladigan nafaqalarni toʻlash Oʻzbekiston Respublikasining Davlat budjeti mablagʻlari hisobidan mazkur Nizomda belgilangan tartibda Pensiya jamgʻarmasi orqali amalga oshiriladi. 42. Tashkilotlar yagona ijtimoiy toʻlov toʻlanishi boʻyicha hisob-kitoblarni oʻzlari soliq toʻlovchi sifatida roʻyxatga olingan davlat soliq xizmati organlari bilan yuritadilar. 43. Tashkilotlar (kredit tashkilotlaridan tashqari) ish haqi tarzidagi daromadlardan yagona ijtimoiy toʻlov va fuqarolarning sugʻurta badallari summasini hisoblab yozish, shuningdek pensiya va nafaqa toʻlovi xarajatlarini qoplanishini belgilangan tartibda amalga oshiradilar va uni quyidagi buxgalteriya oʻtkazmasi bilan aks ettiradilar: a) ish haqi tarzidagi daromadlardan yagona ijtimoiy toʻlov summalari xarajatlarni hisobga olish hisobvaraqlarida (2000, 2300, 2500, 2600, 2700, 9400) 6520 “Maqsadli davlat jamgʻarmalariga toʻlovlar” hisobvaragʻi krediti boʻyicha aks ettiriladi; b) fuqarolarning ish haqi tarzidagi daromadlardan ushlangan sugʻurta badallari summalari 6710 “Xodimlar bilan mehnatga haq toʻlash boʻyicha hisob-kitoblar” hisobvaragʻida 6520 “Maqsadli davlat jamgʻarmalariga toʻlovlar” hisobvaragʻining krediti boʻyicha aks ettiriladi; v) tegishli pensiyalar va nafaqalarning talab qilingan summalari 6710 “Xodimlar bilan mehnatga haq toʻlash boʻyicha hisob-kitoblar” hisobvaragʻi 4890 “Boshqa debitorlarning qarzlari” hisobvaragʻi debeti boʻyicha aks ettiriladi; g) tegishli mablagʻ summalarining budjetdan tashqari Pensiya jamgʻarmasidan kelib tushishi 4890 “Boshqa debitorlarning qarzlari” hisobvaragʻida pul mablagʻlarini hisobga oluvchi hisobvaraqlarning debeti boʻyicha aks ettiriladi; d) xodimlarga tegishli pensiyalar va nafaqalar boʻyicha mablagʻlar summasi toʻlovi pul mablagʻlarini hisobga olish hisobvaraqlarida 6710 “Xodimlar bilan mehnatga haq toʻlash boʻyicha hisob-kitoblar” hisobvaragʻining debeti boʻyicha aks ettiriladi. 44. Kredit tashkilotlari (banklar va mikrokredit tashkilotlari) tomonidan ish haqi tarzidagi daromadlardan yagona ijtimoiy toʻlov va fuqarolarning sugʻurta badallari summasini hisoblab yozish, shuningdek pensiya va nafaqa toʻlovi xarajatlarini qoplash Oʻzbekiston Respublikasi tijorat banklarida buxgalteriya hisobi hisobvaraqlar rejasiga (roʻyxat raqami 773-17, 2004-yil 13-avgust) asosan amalga oshiriladi. 45. Budjet tashkilotlarining buxgalteriya hisobida ish haqi tarzidagi daromadlardan yagona ijtimoiy toʻlov va fuqarolarning sugʻurta badallari summasini hisoblab yozilishi va oʻtkazilishi, shuningdek pensiyalar va nafaqalar toʻlovlarining aks ettirilishi Budjet tashkilotlarida buxgalteriya hisobi toʻgʻrisidagi yoʻriqnomada (roʻyxat raqami 2169, 2010-yil 22-dekabr) belgilangan tartibda amalga oshiriladi. 46. Davlat soliq xizmati organlari belgilangan tartibda oʻzlarining yuqori turuvchi organlariga choraklik hisobotlar taqdim etadi. Pensiya jamgʻarmasi hududiy boshqarmalari belgilangan tartibda Pensiya jamgʻarmasi ijro etuvchi apparatiga oylik yigʻma hisob-kitoblar va hisobotlarni taqdim etadi. 47. Oʻzbekiston Respublikasi Davlat soliq qoʻmitasi Pensiya jamgʻarmasi ijro etuvchi apparatiga: kelib tushgan majburiy toʻlovlar, badallar va boshqa toʻlovlar, shuningdek majburiy toʻlovlar, badallar va boshqa toʻlovlarning turlari boʻyicha qarzdorlik toʻgʻrisida tezkor hisobotni — har oyda keyingi hisobot oyining oʻninchi sanasiga qadar; majburiy toʻlovlar, badallar va boshqa toʻlovlar hisoblanishi va toʻlanishi boʻyicha hisobotni — tashkilotlarning choraklik va yillik hisobotlari topshirilgandan soʻng 25 kun ichida taqdim etadi. 51. Oʻzbekiston Respublikasi Bandlik va mehnat munosabatlari vazirligi, Pensiya jamgʻarmasi ijro etuvchi apparati va Oʻzbekiston Kasaba uyushmalari Federatsiyasi har chorakda Oʻzbekiston Respublikasi Moliya vazirligiga tushgan mablagʻlar va ularning sarflanishi toʻgʻrisida yigʻma hisobot taqdim etadi. 52. Oʻzbekiston Respublikasi Moliya vazirligi yagona ijtimoiy toʻlov boʻyicha kelib tushgan mablagʻlar va ularning sarflanishiga taalluqli qoʻshimcha maʼlumotlarni Oʻzbekiston Respublikasi Davlat soliq qoʻmitasi, Bandlik va mehnat munosabatlari vazirligi va Oʻzbekiston Kasaba uyushmalari Federatsiyasi Kengashidan talab qilish huquqiga ega. 53. Pensiya jamgʻarmasiga majburiy toʻlovlar va fuqarolarning sugʻurta badallari hisob-kitoblarining toʻgʻriligi, toʻliq va oʻz vaqtida toʻlanganligi ustidan nazorat davlat soliq xizmati organlari tomonidan qonunchilik hujjatlarida belgilangan tartibda amalga oshiriladi. Tashkilotlar tomonidan Qonunga muvofiq Pensiya jamgʻarmasi xarajatlarini toʻliq va oʻz vaqtida qoplanishi yuzasidan nazorat Pensiya jamgʻarmasi tuman (shahar) boʻlimlari va davlat soliq xizmati organlari tomonidan qonunchilik hujjatlarida belgilangan tartibda amalga oshiriladi. Davlat soliq xizmati organlari, qonunchilik hujjatlariga muvofiq, tashkilotlarga nisbatan yagona ijtimoiy toʻlov va Pensiya jamgʻarmasiga fuqarolarning sugʻurta badallarini hisoblash tartibi va toʻlov muddatlarini buzganligi uchun javobgarlik choralarini qoʻllaydilar. 54. Pensiya va nafaqalar toʻlovi xarajatlarini oʻz vaqtida moliyalashtirilishi ustidan monitoring Pensiya jamgʻarmasi tomonidan amalga oshiriladi. 55. Mazkur Nizom Oʻzbekiston Respublikasi Mehnat vazirligi hamda Oʻzbekiston Kasaba uyushmalari Federatsiyasi Kengashi bilan kelishilgan. ELEKTRON TALABNOMA Tashkilot nomi: Tashkilot STIRi: Tashkilot KTUTi: Hisob raqam turi (gʻazna yoki bank): Bank kodi: Tashkilotning hisob-kitob (gʻazna) hisobvaragʻi: Davri (talabnoma taqdim etilayotgan): T/r F.I.Sh. Jismoniy shaxs STIRi Pensiya ishi raqami Voqea sanasi (tugʻilish /oʻlim) FHDY hujjati seriyasi FHDY hujjati raqami FHDY hujjati berilgan sana FHDY dalolat-nomasi yozuvi raqami Joriy davr pensiyasi summasi Oldingi davr pensiyasi summasi Bola tugʻil-ganda nafaqa Dafn marosimi uchun nafaqa Joriy davr kompen-satsiyasi (45%) Oʻtgan davr kompen-satsiyasi (45%) Joriy davr kompen-satsiyasi (25%) Oʻtgan davr kompen-satsiyasi (25%) Joriy davr un va qolipli non xarid qilish boʻyicha kompen-satsiyasi Oʻtgan davr un va qolipli non xarid qilish boʻyicha kompen-satsiyasi 16 yoshgacha boʻlgan nogiron bolalarning ota-onalaridan biriga dam olish kunlari haqi Tashkilot shtampi __________________________________Pensiya jamgʻarmasining tuman (shahar) boʻlimiga __________________________________ dan (tashkilotning toʻliq nomi) STIR __________________ 20__ yil ___________da Pensiya jamgʻarmasidan pensiya va nafaqalar toʻlovi uchun mablagʻ olishga tashkilotning xodimlari REYESTRI T/r F.I.Sh Jismoniy shaxs STIRi* Pensiya ishi raqami Voqea sanasi (tugʻilish/ oʻlim) Hujjat seriyasi Hujjat raqami Hujjatda berilgan sana FHDY dalolat-nomasi yozuvi raqami Kim tomondan berilgan Toʻlov foizi Toʻlov summasi (soʻmda) 1 2 3 4 5 6 7 8 9 10 11 12 Ishlovchi pensionerlarga pensiyalar JAMI: Bola tugʻilganda nafaqalar JAMI: Dafn marosimi uchun nafaqa JAMI: 16 yoshgacha boʻlgan nogiron bolalarning ota-onalaridan biriga qoʻshimcha dam olish kunlari haqining toʻlovi JAMI: Uy-joy-kommunal xizmatlar boʻyicha beriladigan imtiyozlar oʻrniga kompensatsiya pul toʻlovlari JAMI: Un va qolipli non xarid qilish boʻyicha qoʻshimcha xarajatlarni qoplash uchun har oylik pul kompensatsiya toʻlovlari JAMI: HAMMASI: x x x x x x x x x Izoh: * Soliq toʻlovchining identifikatsiya raqami koʻrsatilishi shart. Tashkilotning rahbari _______________________________ (imzo) ___________________________ Bosh buxgalter _______________________________ (imzo) ___________________________ Ijtimoiy sugʻurtalash boʻyicha komissiya raisi _______________________________ (imzo) ___________________________ 1. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2011-yil 9-avgustdagi 47, 2011-25 va 23/2-son “Yagona ijtimoiy toʻlovni taqsimlash, shuningdek xarajatlarni qoplash boʻyicha summalarni toʻlanishini va yuridik shaxslarning davlat ijtimoiy sugʻurtasi xarajatlari boʻyicha toʻlovlarni amalga oshirish tartibi toʻgʻrisidagi nizomni tasdiqlash haqida”gi qarori (roʻyxat raqami 2262, 2011-yil 9-sentabr) (Oʻzbekiston Respublikasi qonun hujjatlari toʻplami, 2011-y., 37-son, 383-modda). 2. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2012-yil 29-noyabrdagi 84, 2012-35 va 32/1-son “Yagona ijtimoiy toʻlovni taqsimlash, shuningdek xarajatlarni qoplash boʻyicha summalarni toʻlanishini va yuridik shaxslarning davlat ijtimoiy sugʻurtasi xarajatlari boʻyicha toʻlovlarni amalga oshirish tartibi toʻgʻrisidagi nizomga oʻzgartirish kiritish haqida”gi qarori (roʻyxat raqami 2262-1, 2013-yil 3-yanvar) (Oʻzbekiston Respublikasi qonun hujjatlari toʻplami, 2013-y., 1-son, 11-modda). 3. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2013-yil 20-noyabrdagi 106, 2013-45 va 320-V-2-son “Yagona ijtimoiy toʻlovni taqsimlash, shuningdek xarajatlarni qoplash boʻyicha summalarni toʻlanishini va yuridik shaxslarning davlat ijtimoiy sugʻurtasi xarajatlari boʻyicha toʻlovlarni amalga oshirish tartibi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 2262-2, 2013-yil 20-dekabr) (Oʻzbekiston Respublikasi qonun hujjatlari toʻplami, 2013-y., 51-son, 681-modda). 4. Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2015-yil 7-maydagi 39, 2015-16 va 320-V-3-son “Yagona ijtimoiy toʻlovni taqsimlash, shuningdek xarajatlarni qoplash boʻyicha summalarni toʻlanishini va yuridik shaxslarning davlat ijtimoiy sugʻurtasi xarajatlari boʻyicha toʻlovlarni amalga oshirish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 2262-3, 2015-yil 26-may) (Oʻzbekiston Respublikasi qonun hujjatlari toʻplami, 2015-y., 21-son, 280-modda).